Na temelju točke 7. Programa održivog razvoja poljoprivrede, šumarstva i ruralnog prostora (Službeni glasnik Grada Zagreba 3/16) i članka 7. stavka 2. Pravilnika o dodjeli potpora male vrijednosti za promociju poljoprivrednih proizvoda (Službeni glasnik Grada Zagreba 14/18 i 12/19) gradonačelnik Grada Zagreba raspisuje

|  |
| --- |
| **JAVNI NATJEČAJ****ZA DODJELU POTPORE MALE VRIJEDNOSTI ZA PROMOCIJU POLJOPRIVREDNIH PROIZVODA U 2019.** |

|  |
| --- |
| **1. PREDMET NATJEČAJA**  |

Predmet ovoga natječaja je prikupljanje prijava za dodjelu potpora male vrijednosti male vrijednosti za promociju poljoprivrednih proizvoda (dalje u tekstu: potpora) u 2019.

Poljoprivredni proizvodi u smislu ovog pravilnika jesu proizvodi iz Priloga I. Ugovora o funkcioniranju Europske unije, osim duhana, te proizvodi iz Priloga I. Uredbe (EU) br. 1144/2014 Europskog parlamenta i Vijeća.

Predmet natječaja ne obuhvaća potpore:

a) koje se dodjeljuju poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000 (1);

b) koje se dodjeljuju poduzetnicima koji djeluju u primarnoj proizvodnji poljoprivrednih proizvoda;

c) koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:

- ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;

- ako su potpore uvjetovane njihovim djelomičnim ili potpunim prenošenjem na primarne proizvođače;

d) za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;

e) koje se uvjetuju uporabom domaćih proizvoda umjesto uvezenih.

Ako poduzetnik djeluje u sektorima navedenima u stavku 3. točkama (a), (b) ili (c) ovog natječaja i djeluje u jednom ili više sektora ili ima druge djelatnosti koje su obuhvaćene područjem ovog natječaja, ovaj natječaj primjenjuje se na potpore male vrijednosti dodijeljene u vezi s tim drugim sektorima ili djelatnostima, uz uvjet da se aktivnosti ili troškovi mogu razdvojiti na način da djelatnosti u sektorima koji su isključeni iz područja primjene ovog natječaja ne ostvaruju korist od de minimis potpore dodijeljene na temelju ovog natječaja.

|  |
| --- |
| **2. VRSTA I VISINA FINANCIJSKE POTPORE**  |

Ukupno planirana vrijednost natječaja je 850.000,00 kuna.

Potpore se dodjeljuju iz Proračuna Grada Zagreba kao bespovratna novčana sredstva u obliku subvencija.

Maksimalan iznos potpore za aktivnosti: sudjelovanje na promotivnim manifestacijama i za promotivne i marketinške aktivnosti iznosi 10.000,00 kuna godišnje po korisniku, a maksimalan iznos potpore za aktivnost organizacija promotivnih i promotivno-prodajnih manifestacija iznosi 60.000,00 kn po godišnje po korisniku.

Porez na dodanu vrijednost (PDV) nije prihvatljiv trošak za dodjelu potpore kod korisnika koji je porezni obveznik upisan u registar obveznika PDV-a.

|  |
| --- |
| **3. KORISNICI POTPORE** |

Korisnik potpore je poduzetnik koji posluje u organizacijskom obliku: obiteljsko poljoprivredno gospodarstvo (dalje u tekstu: OPG), obrt, trgovačko društvo ili zadruga koji kumulativno ispunjava sljedeće uvjete:

a) ima prebivalište ili sjedište na području Grada Zagreba,

b) nema dugovanja prema proračunu Grada Zagreba i državnom proračunu,

c) u slučaju da je korisnik dosadašnjih potpora Grada Zagreba, prethodno odobrena proračunska sredstva Grada Zagreba utrošio je namjenski i u skladu s ugovorom, odnosno iz drugih razloga nije izgubio pravo na dodjelu gradskih poticajnih sredstava u poljoprivredi i šumarstvu,

d) nije zatražio potporu za aktivnost za koju su sredstva već u cijelosti odobrena iz proračuna Europske unije, državnog proračuna ili proračuna Grada.

|  |
| --- |
| **4. AKTIVNOSTI ZA KOJE SE DODJELJUJE POTPORA I UVJETI DODJELE** |

Potpora male vrijednosti dodjeljivat će se za sljedeće aktivnosti za promociju poljoprivrednih proizvoda:

1. sudjelovanje na promotivnim manifestacijama - sajmovi, natjecanja, izložbe i dr.

2. promotivne i marketinške aktivnosti,

3. organizacija promotivnih i promotivno-prodajnih manifestacija.

Prihvatljivi troškovi za aktivnost sudjelovanje na promotivnim manifestacijama su:

- kotizacijski troškovi,

- troškovi najma i uređenja prodajnog/promotivnog/izlagačkog prostora,

- troškovi smještaja.

Uvjeti za dodjelu potpora male vrijednosti za aktivnost sudjelovanje na promotivnim manifestacijama su:

- da je podnositelj prijave upisan u Upisnik poljoprivrednika,

- da je podnositelj prijave u tekućoj godini sudjelovao na promotivnim manifestacijama na kojima je promovirao/prodavao/izlagao vlastite poljoprivredne proizvode u skladu s proizvodnjom na poljoprivrednom gospodarstvu.

Prihvatljivi troškovi za promotivne i marketinške aktivnosti su:

- troškovi izrade letaka, brošura, banera i kataloga vlastitih proizvoda,

- troškovi analize proizvoda u svrhu ocjenjivanja na natjecanjima kvalitete proizvoda.

Uvjet za dodjelu potpora male vrijednosti za promotivne i marketinške aktivnosti:

- da je podnositelj prijave upisan u Upisnik poljoprivrednika,

- da je podnositelj prijave promovirao vlastite poljoprivredne proizvode u skladu s proizvodnjom na poljoprivrednom gospodarstvu.

Prihvatljivi troškovi za aktivnost organizacije promotivnih i promotivno-prodajnih manifestacija su:

- troškovi zakupa, uređenja i opremanja prostora,

- medijsko oglašavanje i izrada promidžbenih materijala,

- naknada troškova vanjskim suradnicima,

- troškovi popratnog programa,

- troškovi reprezentacije (najviše do 20% od ukupno odobrene potpore).

Uvjet za dodjelu potpora male vrijednosti za organizaciju promotivnih i promotivno-prodajnih manifestacija :

- da je podnositelj prijave obrt, trgovačko društvo ili zadruga registriran za djelatnost organizacije manifestacija, odnosno da je podnositelj prijave obiteljsko poljoprivredno gospodarstvo registrirano za dopunsku djelatnost pružanja turističkih i ugostiteljskih usluga na obiteljskom poljoprivrednom gospodarstvu,

- da podnositelj prijave organizira manifestaciju na kojima se promoviraju/prodaju/izlažu poljoprivredni proizvodi na području Grada Zagreba.

|  |
| --- |
| **5. NAČIN I MJESTO PODNOŠENJA PRIJAVA** |

Prijava na natječaj podnosi se na obrascu DPMV PROM koji se može preuzeti u Gradskom uredu za poljoprivredu i šumarstvo, Zagreb, Avenija Dubrovnik 12/IV i PU Sesvete, Trg D. Domjanića 4/III, soba 39, svakog radnog dana od 9,00 do 15,00 sati, a dostupan je i na internetskoj stranici Grada Zagreba ([www.zagreb.hr](http://www.zagreb.hr)).

Prijave na natječaj dostavljaju se zajedno s propisanom dokumentacijom u zatvorenoj omotnici s naznakom: „JAVNI NATJEČAJ ZA DODJELU POTPORE MALE VRIJEDNOSTI ZA PROMOCIJU POLJOPRIVREDNIH PROIZVODA U 2019.-S NAZNAKOM AKTIVNOSTI“ i to poštom preporučeno ili neposredno u pisarnicu gradske uprave na adresu:

***GRAD ZAGREB***

 ***Gradski ured za poljoprivredu i šumarstvo***

 ***Avenija Dubrovnik 12, 10000 Zagreb***

**Prijave na natječaj za aktivnost:**

organizacija promotivnih i promotivno-prodajnih manifestacija

**podnose se do 23. rujna 2019.**

**Prijave na natječaj za aktivnosti:**

sudjelovanje na promotivnim manifestacijama - sajmovi, natjecanja, izložbe i dr.

promotivne i marketinške aktivnosti

**podnose se do 11. listopada 2019.**

**Prijave za sve aktivnosti propisane ovim natječajem podnose se na jednom obrascu.**

Sva pitanja u vezi s natječajem mogu se tijekom trajanja natječaja poslati na e-mail: vlasta.ranogajec@zagreb.hr najkasnije 5 dana prije isteka roka za predaju prijava na natječaj.

Sve informacije u vezi s natječajem mogu se dobiti na telefone: 6101-695 i 658-5683.

|  |
| --- |
| **6. SADRŽAJ PRIJAVE** |

Prijave na natječaj podnose se na obrascu prijave uz koji se prilaže sljedeća dokumentacija:

- dokaz pravne osobnosti (za OPG osobna iskaznica; za obrte izvadak iz obrtnog registra ne stariji od šest mjeseci; za pravne osobe izvadak iz sudskog registra ne stariji od šest mjeseci)

- dokaz o IBAN transakcijskom računu;

- izvadak iz Upisnika poljoprivrednika ili kompletan ispis iz aplikacije "Agronet" ( za prijavitelje koji se natječu za aktivnosti sudjelovanja na promotivnim manifestacijama - sajmovi, natjecanja, izložbe i dr. i/ili za promotivne i marketinške aktivnosti te za OPG-e koji se natječu za aktivnost organizacije promotivnih i promotivno-prodajnih manifestacija)

- izvadak iz Upisnika dopunskih djelatnosti ( za OPG-e koji se natječu za aktivnost organizacije promotivnih i promotivno-prodajnih manifestacija)

- izjava o korištenju potpora male vrijednosti;

- izjava o nepostojanju dvostrukog financiranja;

- potvrda Porezne uprave o nepostojanju dugovanja;

- potvrda Gradskoga stambenog komunalnog gospodarstva d.o.o. o nepostojanju dugovanja prema Gradu Zagrebu.

Prijava podnositelja mora sadržavati svu navedenu dokumentaciju. Nepotpune prijave neće se razmatrati.

Sva dokumentacija koja se prilaže Javnom natječaju može biti u izvorniku ili preslici.

|  |
| --- |
| **7. POSTUPAK ODOBRAVANJA POTPORA** |

Prijave na natječaj podnose se Povjerenstvu za dodjelu sredstava potpora male vrijednosti za promociju poljoprivrednih proizvoda (dalje u tekstu: Povjerenstvo) putem Gradskog ureda za poljoprivredu i šumarstvo (dalje u tekstu: Ured).

Ured obavlja administrativnu provjeru prijava po redoslijedu njihovog zaprimanja, na način da će utvrditi pravovremenost i potpunost prijave, udovoljavanje propisanim uvjetima te iznos prihvatljivih troškova.

Ured dostavlja Povjerenstvu Izvješće o provedenoj administrativnoj provjeri prijave na razmatranje i utvrđivanje Prijedloga liste korisnika potpora male vrijednosti.

Povjerenstvo nakon razmatranja i utvrđivanja koje prijave na natječaj ispunjavaju uvjete i kriterije natječaja, predlaže gradonačelniku Listu korisnika potpora male vrijednosti.

Gradonačelnik Grada Zagreba odlučuje o dodjeli potpora zaključkom o utvrđivanju Liste korisnika potpora male vrijednosti na temelju prijedloga Povjerenstva.

Podnositelj prijave, onih što su nepotpune i nepravovremene, onih što ne ispunjavaju propisane uvjete, te onih što nisu povezane s prihvatljivim aktivnostima/troškovima bit će pisano obaviješteni o neuvrštavanju na Listu korisnika potpora male vrijednosti.

|  |
| --- |
| **8. PRIJAVE KOJE SE NEĆE UVRSTITI NA LISTU KORISNIKA POTPORA** |

Na listu korisnika potpora male vrijednosti neće se uvrstiti podnositelji prijava:

* koji podnesu prijavu za potporu koja nije predmet natječaja iz točke 1. ovog natječaja,
* koji podnesu prijavu nakon isteka roka za podnošenje prijava,
* koji podnesu prijavu na natječaj koja ne sadrži sve podatke, dokumentaciju i popunjene obrasce određene ovim natječajem, odnosno podnesu prijavu za koju se prilikom administrativne provjere utvrdi da sadrži netočne podatke ili da je priložena neistinita dokumentacija,
* koji ne udovoljavaju uvjetima za korisnike iz točke 3. ovog natječaja,
* koji podnesu prijavu za aktivnosti i troškove koji nisu prihvatljivi troškovi iz točke 4. ovog natječaja,
* koji ne udovoljavaju uvjetima iz točke 4. ovog natječaja,
* podnesu prijavu na način suprotan točki 5. ovog natječaja,
* ako u trenutku odobrenja u proračunu Grada Zagreba nisu osigurana dostatna proračunska sredstva.

Podnositelj prijave koja neće biti uvrštene u Listu korisnika za dodjelu potpora bit će o istome

pisano obaviješteni.

|  |
| --- |
| **9. OBAVJEŠTAVANJE O REZULTATIMA NATJEČAJA** |

Liste korisnika potpora male vrijednosti bit će objavljene na web-stranici Grada Zagreba ([www.zagreb.hr](http://www.zagreb.hr)) i sadržavat će sljedeće podatke:

* podatke o korisniku potpore,
* aktivnost za koju se potpora odobrava,
* iznos potpore.

Korisnici potpora bit će obaviješteni pisanim putem o iznosu dodijeljene potpore.

|  |
| --- |
| **10. UGOVOR O KORIŠTENJU POTPORA** |

Na temelju utvrđene Liste korisnika potpora male vrijednosti s korisnicima će se sklapati ugovori o korištenju potpore male vrijednosti kojima se uređuje način isplate potpore, potrebna dokumentacija za isplatu, rok za početak i dovršetak aktivnosti, produženje roka, prihvatljivi troškovi, kontrola utroška sredstava, izmjene i dopune ugovora, raskid ugovora, rješavanje sporova, te povrat sredstava u slučaju nevraćanja neutrošenih ili nenamjenski utrošenih sredstava.

Ako se korisnici potpora male vrijednosti ne odazovu pozivu na sklapanje ugovora o korištenju u roku od 30 dana od dana primitka poziva smatrat će se da su odustali od natječaja o čemu će biti obaviješteni pisanim putem.

|  |
| --- |
| **11. KUMULACIJA POTPORA**  |

Potpore male vrijednosti koje se dodjeljuju u skladu s ovim pravilnikom mogu se kumulirati s potporama male vrijednosti dodijeljenima u skladu s Uredbom Komisije (EU) br. 360/2012 do gornjih granica utvrđenih u ovoj uredbi od 500.000,00 eura.

Potpore male vrijednosti mogu se pribrajati potporama male vrijednosti dodijeljenima u skladu s drugim uredbama o potporama male vrijednosti do odgovarajuće gornje granice od 200.000,00 eura.

Potpore male vrijednosti dodijeljene na temelju ovog pravilnika mogu se zbrajati s drugim državnim potporama pod uvjetom da se te potpore odnose na različite prihvatljive troškove. Za iste prihvatljive troškove potpore male vrijednosti dodijeljene na temelju ovog pravilnika mogu se zbrajati s drugim potporama, ali samo do maksimalnog intenziteta utvrđenog Uredbom Komisije (EU) broj 702/2014 o izuzetim potporama (ABER).

|  |
| --- |
| **12. POVRAT SREDSTAVA POTPORE** |

Korisnik potpore dužan je isplaćena sredstva vratiti u proračun Grada Zagreba u roku od sedam dana od dana primitka pisane obavijesti o povratu sredstava ako je:

- odobrena sredstva potpore utrošio nenamjenski,

- dostavio neistinitu dokumentaciju ili dao neistinite podatke.

Korisnik potpore male vrijednosti koji je pozvan na povrat sredstava gubi pravo na korištenje potpora Grada Zagreba sljedeće tri godine.